अखिलेश-मायावती, और 'हट नॉटी कहीं का', देखें-यूपी के बीजेपी अध्यक्ष का विवादास्पद बयान  
सपा-बसपा गठबंधन पर निशाना
यूपी BJP चीफ ने उड़ाया अखिलेश-माया का मजाक
किया गेस्ट हाउस कांड का जिक्र
बता दें, पांडेय ने पहले भी सपा-बसपा गठबंधन को 'गुनाहबंधन' करार देते हुए कहा था कि यह एक-दूसरे के गुनाहों को ढंकने, छिपाने और अपना अस्तित्व बचाने के लिए किया गया है. पाण्डेय ने कहा था, 'यह एक गुनाहबंधन है, जो एक-दूसरे के गुनाहों को ढंकने, छिपाने और अस्तित्व बचाने के लिए किया गया है.' उन्होंने कहा कि यह गठबंधन उत्तर प्रदेश को कुशासन, अपराध और भ्रष्टाचार में झोंकने वाले अवसरवादी दलों का गठबंधन है. उन्होंने कहा कि बसपा प्रमुख मायावती ने आज ही ईवीम पर सवाल उठा कर अपनी हार स्वीकार कर ली.
Correction: Mahendra Nath Pandey is the Uttar Pradesh Bharatiya Janata Party Chief and not UP Minister as reported earlier. https://t.co/Hk25XzV8VH
पाण्डेय ने सपा-बसपा को चुनौती देते हुए कहा था, ‘हमारे पास मोदी जैसा नेतृत्व है, दुनिया की किसी भी प्रणाली से चुनाव करा दिया जाए, उत्तर प्रदेश में गठबंधन की हार तय है.' उन्होंने सपा प्रमुख अखिलेश यादव द्वारा भाजपा पर मायावती का अपमान करने का आरोप लगाए जाने को हास्यास्पद बताते हुए कहा था, ‘ क्या गेस्ट हाउस कांड में शामिल सपा नेताओं को अखिलेश अपनी पार्टी से निकालेंगे?' 
पाण्डेय ने कहा था कि मायावती ने सपा से हाथ मिला कर कांशीराम की विरासत और दलितों के विश्वास का सौदा किया है. उन्होंने कहा कि गठबंधन में एक दल (बसपा) एनआरएचएम, स्मारक, चीनी मिल के भ्रष्टाचार का गुनाहगार है, तो वहीं दूसरा दल (सपा) रिवरफ्रन्ट, यूपी पीएससी भर्ती व खनन घोटाले का गुनहगार है. पाण्डेय ने दावा किया था कि आगामी लोकसभा चुनावों में सपा-बसपा गठबंधन कहीं नहीं टिकेगा.